ริมถนนพหลโยธินช่วงบีทีเอสสนามเป้ายามกลางคืน กลายเป็นที่จอดรถของสถานบันเทิงที่อยู่แถวนั้น มักประสบปัญหารถติดขัดเสมอ จากการวิ่งเลนกลางมาจากอนุสาวรีย์ชัยฯ มาเจอรถพยายามจอดซ้อนคันเพื่อหาที่จอดริมถนนแถวนี้ แต่ที่น่ากลัวมากคือ มีผู้ชายทำหน้าที่ลักษณะหาที่จอดให้ลูกค้า แต่พฤติกรรมไม่สุภาพ รถเบนซ์สีขาวที่เป็นรถลูกค้าถอยรถยาวมากเกินไปเพื่อมาจอดรถจนรถที่ตามมาก็เบรคไม่ถูกว่าเขาจะถอยเพื่อเข้าจุดไหน เพราะเว้นช่วงยาวให้ก็ยังจะถอยไม่เสร็จ ในขณะที่เริ่มมีรถคันหลังมาต่อท้าย ผู้ชายที่ทำหน้าที่โบกรถก็ไล่อย่างเดียวทำทีคล้าย***โหวกเหวกโวยวายจะให้ออกไปเลนอื่นอีก เพื่อให้รถลูกค้าของตัวเองได้จอด แต่ไม่สนใจเลยว่ารถไม่สามารถหักออกได้ทันทีเนื่องจากรถคันที่ต่อท้ายก็พยายามหักออกเช่นกัน จำเป็นต้องระวังเพื่อไม่ให้ชนกันเพราะหลบรถเบนซ์สีขาว การมาเที่ยวสถานบันเทิงต้องจอดข้างทางนั้นพอเข้าใจได้ แต่ถ้าทำถึงขนาดนี้โดยที่ไม่แคร์รถที่วิ่งทางตรงเลยต้องมาติดขัดบนถนนและเจอพฤติกรรมเสมือนเจ้าของถนนแบบนี้น่าจะเกินไป ขอความกรุณาหน่วยงานที่เกี่ยวข้องโปรดบริหารดูแลจุดนี้ด้วยจักเป็นพระคุณยิ่ง รู้สึกเสี่ยงอันตรายจริงๆ